Publication: Magyar Közlöny
Issue: MK-1998-57 (Year: 1998, Number: 57)
Era: 1990-2004
Section: a 16/1998. (VI. 29.) KHVM rendelethez
Paragraph Index: 172

1. DCU 1. § a) Az állomás megnevezésének minden olyan adatot tartalmaznia kell, amely szükséges ahhoz, hogy ugyanazon helység különböző állomásai közötti vagy az azonos vagy hasonló nevű helységek állomásai közötti összetévesztés elkerülhető legyen. Adott esetben a feladó a rendeltetési állomás megnevezését a kiszolgáltatási hely megjelölésével kiegészítheti. Ha a feladási állomás megállapítja, hogy a rendeltetési állomás nevének adatai pontatlanok vagy nem teljesek, vagy a több állomással kiszolgált helységbe rendelt küldemény rendeltetési állomását nem jelölték meg olyan pontosan, hogy azt biztosan meg lehessen állapítani, a feladási állomás köteles erre a feladó figyelmét felhívni. Ha a feladó nem helyesbíti vagy nem egészíti ki a fuvarlevelet, vagy már nem lehet őt elérni, a fuvarlevelet akkor is el kell fogadni és a vasút választja ki azt az állomást, amelyre a küldeményt továbbítani kell.

Source: https://magyarkozlony.hu/hivatalos-lapok/bc6b8fc694f075d8e4ba8463d5b6ca0a1280e2c5/dokumentumok/3f79845cc25bd5d52b1fd20f90762a249bf974ad/letoltes